b'\n_START_ARTICLE_\nC\xc4\x83t\xc4\x83lin Botezatu\n_START_SECTION_\nCariera\n_START_PARAGRAPH_\n\xc8\x98i-a \xc3\xaenceput cariera \xc3\xaen mod\xc4\x83 \xc3\xaen anul 1984 ca manechin al casei de mod\xc4\x83 Venus, condus\xc4\x83 de Zina Dumitrescu._NEWLINE_\xc3\x8en anul urm\xc4\x83tor, a primit, la Frankfurt, titlul de Cel mai bun manechin al anului \xc3\xaen Europa._NEWLINE_A urmat cursurile Institutului European de Mod\xc4\x83 din Milano._NEWLINE_Gianni Versace l-a ales s\xc4\x83 lucreze timp de \xc8\x99ase luni \xc3\xaen atelierele sale._NEWLINE_Botezatu a devenit director de stil al casei de mod\xc4\x83 Europa din Bucure\xc8\x99ti, dup\xc4\x83 care \xc8\x99i-a \xc3\xaenfiin\xc8\x9bat propria cas\xc4\x83 de mod\xc4\x83, Delphi._NEWLINE_\xc8\x98i-a deschis prima cas\xc4\x83 de mod\xc4\x83 \xc3\xaen \xc8\x9bar\xc4\x83 \xc3\xaen 1996 \xc8\x99i a lansat numeroase colec\xc8\x9bii: \xe2\x80\x9eBuddha Bar\xe2\x80\x9d, \xe2\x80\x9eEgyption\xe2\x80\x9d, \xe2\x80\x9eKyoto\xe2\x80\x9d, \xe2\x80\x9eAngels\xe2\x80\x9d, \xe2\x80\x9eAmeno\xe2\x80\x9d, \xe2\x80\x9eChicago\xe2\x80\x9d etc. \xc8\x99i o linie de lenjerie masculin\xc4\x83._NEWLINE_La Paris, designerul rom\xc3\xa2n a sus\xc8\x9binut o parad\xc4\x83 a modei \xc3\xaen cadrul evenimentului \xe2\x80\x9eHerritage Mode et culture - Paris 2007\xe2\x80\x9d, organizat la Ambasada Rom\xc3\xa2niei, sub \xc3\xaenaltul patronaj al Ministerului Afacerilor Externe._NEWLINE_Este singurul creator de mod\xc4\x83 din \xc8\x9bar\xc4\x83 care se ocup\xc4\x83 scenografie, regie, coloan\xc4\x83 sonor\xc4\x83, c\xc3\xa2t \xc8\x99i de styling-ul colec\xc8\x9biei (bijuterii, pantofi, aplica\xc8\x9bii capilare etc.).\n_START_SECTION_\nControverse\n_START_PARAGRAPH_\n\xc3\x8en 1996 a fost trimis \xc3\xaen judecat\xc4\x83 pentru c\xc4\x83 a ob\xc8\x9binut un credit pentru firma Alcrev Impex SRL, de la Banca Bankcoop, de 350.000 de dolari, bani pe care nu i-a restituit \xc8\x99i i-a folosit \xc3\xaen alt scop._NEWLINE_\xc3\x8en iulie 2000, Tribunalul Bucure\xc8\x99ti a hot\xc4\x83r\xc3\xa2t condamnarea acestuia la trei ani de \xc3\xaenchisoare, fiind acuzat de bancrut\xc4\x83 frauduloas\xc4\x83 \xc8\x99i folosirea creditelor societ\xc4\x83\xc8\x9bii, luate de la Bancorex, \xc3\xaen alt scop sau contrar intereselor acesteia, garantarea creditelor proprii cu bunurile societ\xc4\x83\xc8\x9bii, complicitate la bancrut\xc4\x83 frauduloas\xc4\x83, complicitate la \xc3\xaen\xc8\x99el\xc4\x83ciune \xc3\xaen paguba avutului particular, abuz \xc3\xaen serviciu contra intereselor publice \xc8\x99i favorizarea infractorului._NEWLINE_A fost judecat \xc3\xaen dosarul SANCA, \xc3\xaempreun\xc4\x83 cu administratorul firmei, Alexandru R\xc4\x83ducan, \xc3\xaen dosar fiind implicat \xc8\x99i D\xc4\x83nu\xc8\x9b Udil\xc4\x83, personaj cunoscut al lumii interlope bucure\xc8\x99tene._NEWLINE_\xc3\x8en decembrie 2002, C\xc4\x83t\xc4\x83lin Botezatu a fost achitat.'